**UČEBNÉ OSNOVY**

|  |  |
| --- | --- |
| **Vzdelávacia oblasť** | **Človek a hodnoty** |
| **Názov predmetu** | **Etická výchova** |
| **Stupeň vzdelania** | **ISCED1** |
| **Ročník** | **Tretí** |
| **Počet hodín** | **týždenne: 1h ročne: 33h** |
| **Poznámka** | **spojené ročníky** |

Učebné osnovy sú totožné so vzdelávacím štandardom ŠVP pre príslušný vzdelávací predmet.

**1.Charakteristika predmetu**

Úlohou povinne voliteľného predmetu etická výchova v primárnom vzdelávaní je podporovať osobnostný a sociálny rozvoj žiaka s vlastnou identitou a hodnotovou orientáciou, v ktorej významné miesto zaujíma prosociálne správanie. Pri plnení tejto úlohy sa využíva hlavne zážitkové učenie, ktoré popri informáciách účinne podporuje pochopenie a zvnútornenie mravných noriem a napomáha osvojeniu správania sa, ktoré je s nimi v súlade.

V etickej výchove sa kladie dôraz na rozvoj mravného usudzovania, na kultivovanie medziľudských vzťahov, ktoré vychádzajú z rodiny, rozširujú sa na triedny kolektív, na školu a na región, v ktorom žiaci žijú. Deje sa to prostredníctvom rozvoja sociálnych spôsobilostí (otvorená komunikácia, empatia, asertivita, pozitívne hodnotenie iných a pod.). Etická výchova sa tak podieľa na primárnej prevencii porúch správania a učenia. Žiaci sú vedení ku kritickému mysleniu, diskusii, hodnotiacim postojom, ku harmonickým a stabilným vzťahov v rodine, v kolektíve spolužiakov i v iných sociálnych skupinách.

**2.Ciele vyučovacieho predmetu**

Žiaci:

• osvoja si základné postoje, ktoré podmieňujú kultivované medziľudské vzťahy,

• nadobudnú spôsobilosť na pochopenie a rešpektovanie najvyššej hodnoty, ktorou je život človeka a všetko, čo vedie k jeho rozvoju,

• získajú spôsobilosti, ktorými posilnia sebaúctu a hodnotenie iných,

• získajú spôsobilosti pri vyjadrovaní svojich citov a nadobudnú úctu k citovému životu iných,

• naučia sa aktívne participovať na živote spoločnosti (triedy, školy, regiónu),

• osvoja si prvky prosociálneho správania v rodine, v žiackom kolektíve,

• nadobudnú spôsobilosť na pochopenie hodnoty priateľstva, vzájomnosti a rodiny,

• rozvíjajú svoj postoj k postihnutým, chorým a starým ľuďom.

**3.Prierezové témy**

Osobnostný a sociálny rozvoj, Výchova k manželstvu a rodičovstvu, Environmentálna výchova, Mediálna výchova, Multikultúrna výchova, Ochrana života a zdravia, Finančná gramotnosť

**4.Tematické celky**

1. **Postoje a spôsobilosti v medziľudských vzťahoch** 6 hodín, témy – pravda v živote ľudí, otvorená komunikácia – pravdivosť a objektívnosť, zdroje informácií, pravda o sebe a jej prijatie, pravda o iných, rizikové situácie v živote detí, odmietnutie zla a negatívnych ponúk,
2. **Vcítenie sa do prežívania iných** 7 hodín, témy – empatia, radosť a smútok v živote ľudí, súcit a spoluúčasť so slabšími, chorými, zdravotne a sociálne znevýhodnenými ľuďmi, vcítenie sa do situácie spolužiakov,
3. **Riešenie konfliktov – výchova k zmierlivosti** 7 hodín, témy - právo na omyl, omyl a zákernosť, odpúšťanie v medziľudských vzťahoch, sebaovládanie v konfliktných situáciách, upevňovanie vzájomnosti, súťaživosť a kooperácia
4. **Pomoc, darovanie, delenie sa** 7 hodín, témy - vnímanie a prežívanie prosociálnosti, materiálna a nemateriálna pomoc, podelenie sa a darovanie v rámci rodiny a žiackeho kolektívu, odmietnutie dobra inými
5. **Naša škola** 6 hodín, témy – naša škola, príslušnosť k našej škole, účasť žiakov na úspechoch i problémoch školy

**5.Hodnotenie predmetu**

**Na konci každého klasifikačného obdobia sú žiaci na vysvedčení hodnotení klasifikačným stupňom podľa platnej klasifikačnej stupnice - 1, 2, 3, 4, 5** (Metodický pokyn č. 22/2011 č. 2011-3121/12824-4-921 na hodnotenie žiakov základnej školy).